
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ 

ШТЕФАН ВОДЭ


DECIZIE nr. 10/1.11
din 16  decembrie 2010
Cu privire la transmiterea 
unui bun imobil proprietate 
publică a oraşului
În legătură cu necesităţile de spaţiu pentru amplasarea serviciului de amenajare a oraşului, aflat în gestiunea Primăriei oraşului Ştefan Vodă;

în temeiul art. 14 alin. (2) lit. b)-c), art. 77 alin. (2) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:
1.  Se transmite, cu titlu gratuit, din gestiunea Întreprinderii Municipale „Direcţia de Producţie „Apă-Canal” din or. Ştefan Vodă” în gestiunea Primăriei oraşului Ştefan Vodă clădirea administrativă, cu suprafaţa totală de 227,4 m2, situată pe str. Constructorilor, nr. 13.

2.  Transmiterea bunului imobil se va efectua în conformitate cu prevederile Regulamentului cu privire la modul de transmitere a întreprinderilor de stat, organizaţiilor, instituţiilor, a subdiviziunilor lor, clădirilor, construcţiilor, mijloacelor fixe şi altor active, aprobat prin Hotărîrea Guvernului Republicii Moldova nr. 688 din 9 octombrie 1995, cu modificările şi completările ulterioare.

3.  Primarul oraşului va crea, în termen de 10 zile, comisia de transmitere-primire a bunului imobil vizat, conform situaţiei din 01 ianuarie 2010.
4.  Controlul asupra executării prezentei decizii se pune în sarcina dlui Vasile Godiac, viceprimarul oraşului.

5.  Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Întreprinderii municipale „Direcţia de Producţiei „Apă-Canal” din or. Ştefan Vodă”;

Contabilităţii primăriei;

Prin afişare în locurile publice.

Preşedintele şedinţei                                              Mihail Sîrbu
     Contrasemnează:
       Secretarul Consiliului orăşănesc                                Galina Deriughin

